Mishima: A Life in Four Chapters
<s>Mišima: Život u četiri poglavlja () je američko-japanski film iz 1985. u režiji Pola Šradera o životu kontroverznog japanskog književnika Jukija Mišime, sa posebni osvrtom na okolnosti njegovog samoubistva u zgradi Japanskih odbramenih snaga.</s><s>Podeljen je na četiri kraća dela: lepota, umetnost, akcija i harmonija mača i pera.</s><s>Film ima složenu strukturu i sastavljen je od nehronološkog niza epizoda koje prikazuju tri ključna aspekta njegovog života.</s><s>U crno-belim segmentima prikazano je Mišimino odrastanje i sazrevanje.</s><s>Scene snimljene u jarkim i pastelnim bojama sa pozorišnom scenografijom predstavljaju kratke ekranizacije njegovih romana: Zlatni paviljon, Kjokina kuća i Pomamni konj.</s><s>Dok su u scenama snimljenih realističkom filmskom tehnikom prikazani Mišimini poslednji dani pred samoubistvo.</s><s>Scena seksualnog uzbuđenja nad slikom Svetog Sebastijana i sukob školskog siledžije i Mišime iz prvog segmenta, adaptirani su iz autobiografskog romana „Ispovest maske“.</s>

<s>Propraćen gotovo hipnotišućom muzikom američkog kompozitora Filipa Glasa, „Mišima: život u četiri poglavlja“ je neobični portret zagonetne i paradoksalne ličnosti.</s><s>Sa kompleksnom temporalnom strukturom i raznolikim vizuelnim efektima dobio je status „umetničkog filma“ i time se izdvaja iz normativnih šema američkog komercijalnog filma.</s><s>Nakon premijere 25. maja 1985. na Kanskom filmskom festivalu, kritičari su Šraderovo ostvarenje dočekali pohvalama.</s><s>Rodžer Ibert ga je uvrstio u svoju treću knjigu najboljih filmova tvrdeći da je „Mišima : život u četiri poglavlja“ ujedno jedan od najneobičnijih i najboljih biografskih filmova ikada snimljenih.</s><s>Pol Šrader smatra ga svojim najboljim filmom u karijeri.</s>

<s>Izvori</s>

<s>Literatura</s>

<s>Vanjske veze</s>

<s>Mishima: A Life in Four Chapters review  by Roger Ebert</s>

<s>Američki filmovi
Japanski filmovi
Biografski filmovi
Dramski filmovi
Filmovi sa LGBT tematikom</s>

